শিশু কর্তৃক শিশু যৌন নির্যাতন

শিশু কর্তৃক শিশু যৌন নির্যাতন (Child-on-child sexual abuse; সংক্ষেপে COCSA নামে পরিচিত) হলো শিশু যৌন নির্যাতনের একটি রূপ যেখানে একজন বয়ঃসন্ধি-পূর্ব শিশু এক বা একাধিক অন্য শিশু বা কিশোর দ্বারা যৌন নির্যাতনের শিকার হয় এবং এতে কোনো প্রাপ্তবয়স্ক সরাসরি জড়িত থাকে না। এর মধ্যে শারীরিক শক্তি প্রয়োগ, হুমকি, প্রতারণা বা চতুর নিয়ন্ত্রণের মাধ্যমে সহযোগিতা আদায় করা অন্তর্ভুক্ত। তবে এর বাইরে এমন কিছু অ-জবরদস্তিমূলক পরিস্থিতিও থাকতে পারে যেখানে সূচনাকারী এমন একটি যৌন কাজের প্রস্তাব দেয় বা শুরু করে যার প্রকৃতি ভুক্তভোগী বুঝতে পারে না। শিশুটি এর তাৎপর্য বা ফলাফল কী হতে পারে তা অনুধাবন করতে না পেরে কেবল এতে সায় দেয়।

শিশু কর্তৃক শিশু যৌন নির্যাতনকে স্বাভাবিক যৌন খেলা বা শারীরিক কৌতূহল এবং অন্বেষণ (যেমন: "ডাক্তার ডাক্তার খেলা") থেকে আলাদা করা হয়। কারণ শিশু কর্তৃক শিশু যৌন নির্যাতন হলো যৌন উত্তেজনা, যার মধ্যে রাগমোচন অন্তর্ভুক্ত, অর্জনের উদ্দেশ্যে পরিচালিত একটি প্রকাশ্য এবং সুপরিকল্পিত কাজ। যখনএক ভাইবোন অন্য ভাইবোনের ওপর  যৌন নির্যাতন চালায়, তখন তাকে "সহোদর নির্যাতন" বলা হয়। ভাইবোনের মধ্যে ঘটে যাওয়া যৌন নির্যাতনের শিকার ব্যক্তিরা যখন বড় হয়, তখন প্রায়শই তাদের সেই স্মৃতি বিকৃত হয়ে যায়। তারা অনেক সময় মনে করে যে কাজটি পারস্পরিক সম্মতিতে হয়েছিল অথবা তারা নিজেরাই এর সূচনাকারী ছিল।

 কারণসমূহ 
শিশু কর্তৃক শিশু যৌন নির্যাতনের ক্ষেত্রে, যে ছোট শিশুরা যৌনভাবে পরিপক্ক হয়নি তারা বাইরের কোনো উৎস ছাড়া নির্দিষ্ট যৌন কাজ সম্পর্কে জানতে অক্ষম।ড্রিউ পিনস্কি, এমডি এবং টেড স্ট্রাইকার (নভেম্বর ৫, ২০০৭) "Loveline"  (অডিও সাক্ষাৎকার, ০:৩৮:৪৫-০:৪০:৩১). lovelineshow.com. সংগৃহীত নভেম্বর ১৫, ২০০৭। ফলস্বরূপ, যে শিশুরা অন্য শিশুদের সাথে প্রকাশ্যে যৌন কাজ শুরু করে বা প্ররোচিত করে, তারা হয় আগে নিজেই যৌন নির্যাতনের শিকার হয়েছে (কোনো প্রাপ্তবয়স্ক বা অন্য কোনো শিশুর দ্বারা) অথবা তারা যৌনতাপূর্ণ বিষয়ের সংস্পর্শে এসেছে। গবেষণা দেখাচ্ছে যে, সমস্যাযুক্ত যৌন আচরণ প্রদর্শনকারী শিশুদের প্রায় এক-তৃতীয়াংশ থেকে অর্ধেকের নিজেদের যৌন নির্যাতনের শিকার হওয়ার কোনো ইতিহাস নেই। অনেক ক্ষেত্রে, নির্যাতনকারী শিশুটি পর্নোগ্রাফির সংস্পর্শে এসেছে অথবা খুব অল্প বয়সে বারবার প্রাপ্তবয়স্কদের যৌন কর্মকাণ্ড প্রত্যক্ষ করেছে। এটিকেও এক ধরনের শিশু যৌন নির্যাতন হিসেবে বিবেচনা করা যেতে পারে।

অনেক ক্ষেত্রে, কোনো শিশু বা কিশোরের অন্য কোনো শিশুর ক্ষতি করার কোনো ইচ্ছা নাও থাকতে পারে এবং তারা কেবল ক্ষণস্থায়ী আবেগের বশে কাজ করে। তবে এই কাজটি তবুও অন্য শিশুর ক্ষতির কারণ হতে পারে এবং এটি শিশু কর্তৃক শিশু যৌন নির্যাতনেরই একটি রূপ।"Do Children Sexually Abuse Other Children? Preventing Sexual Abuse Among Children and Youth" , "Stop It Now!", ২০০৭ তদুপরি, যে শিশুরা অবাঞ্ছিত যৌন আচরণের শিকার হয়েছে, তারা হয়তো বুঝতে পারে না যে এই কাজটি তাদের বিরুদ্ধে করা একটি অপরাধ ছিল।

অন্যান্য ক্ষেত্রে, শিশু কর্তৃক শিশু যৌন নির্যাতন যৌন লালসার চেয়ে বরং হেইজিং বা অপদস্থ করার মানসিকতা থেকে উদ্ভূত হয়। এমন অনেক ঘটনা সামনে এসেছে যেখানে তরুণ পুরুষ খেলোয়াড়রা তাদের সতীর্থদের পায়ুপথে সম্মতি ছাড়াই আঙুল বা বস্তু প্রবেশ করিয়ে দিয়েছে।

 ব্যাপকতা 
গবেষণার তথ্য অনুযায়ী, মার্কিন যুক্তরাষ্ট্রে শিশু যৌন নির্যাতনের অপরাধের অর্ধেকেরও বেশি ১৮ বছরের কম বয়সী নির্যাতনকারীদের দ্বারা সংঘটিত হয়। তবে শিশু কর্তৃক শিশু যৌন নির্যাতন প্রায়শই অপ্রকাশিত থেকে যায় কারণ এটি সাধারণ জনগণের কাছে ব্যাপকভাবে পরিচিত নয়। এছাড়া এটি প্রায়ই প্রাপ্তবয়স্কদের তদারকির বাইরে ঘটে থাকে। এমনকি প্রাপ্তবয়স্করা জানতে পারলেও, যারা এর প্রভাব বোঝেন না তারা অনেক সময় একে ক্ষতিকারক নয় বলে উড়িয়ে দেন। বিশেষ করে, ভাইবোনের মধ্যে ঘটা নির্যাতন বাবা-মায়ের দ্বারা শিশু যৌন নির্যাতনের রিপোর্টিং হারের তুলনায় অনেক কম রিপোর্ট করা হয়। শৈশবকালে ভুক্তভোগীর দ্বারা এই ধরনের অজাচার প্রকাশের ঘটনা বিরল।

 প্রভাব 
অন্যান্য নাবালক বা অপ্রাপ্তবয়স্কদের দ্বারা যৌন নির্যাতনের শিকার হওয়া শিশুদের মাঝে (যার মধ্যে ভাইবোনের মধ্যে ঘটা নির্যাতনও অন্তর্ভুক্ত) প্রাপ্তবয়স্কদের দ্বারা নির্যাতনের শিকার হওয়া শিশুদের মতোই বিভিন্ন সমস্যা দেখা দেয়। এসব সমস্যার মধ্যে রয়েছে উদ্বেগ ব্যাধি, বিষণ্ণতা, মাদকাসক্তি, আত্মহত্যা, খাবার গ্রহণ ব্যাধি, দুর্ঘটনা পরবর্তী মানসিক বৈকল্য, ঘুমের ব্যাঘাত এবং সম্পর্কের ক্ষেত্রে সমবয়সীদের বিশ্বাস করতে অসুবিধা। ভুক্তভোগীরা প্রায়শই মনে করে যে ঘটনাটি স্বাভাবিক ছিল। এমনকি অনেক ক্ষেত্রে তারা ভাবে যে তারা নিজেরাই এর শুরুটা করেছিল বা স্বেচ্ছায় এতে অংশ নিয়েছিল।

লক্ষণগুলোর তীব্রতা নির্ধারণে প্রধান কারণগুলোর মধ্যে রয়েছে শক্তি প্রয়োগ বা জবরদস্তির ব্যবহার, নির্যাতনের পুনরাবৃত্তি এবং কাজের আক্রমণাত্মকতা।Brown, Janelle C., Ph.D. (সেপ্টেম্বর, ২০০৪)। "Child-on-child sexual abuse: An investigation of behavioral and emotional sequelae," University of Pennsylvania, p. ১৫৩৯। পরবর্তী জীবনে পুনরায় নির্যাতনের শিকার হওয়ার ঝুঁকি বৃদ্ধির কথাও জানা গেছে।

নাবালক যৌন অপরাধী শব্দটি সেই সব ১৮ বছরের কম বয়সী শিশুদের জন্য ব্যবহৃত হতে পারে যারা অন্য ব্যক্তির সাথে কোনো প্রকার অ-সম্মতিমূলক যৌন কর্মকাণ্ড শুরু করেছে। এই জনগোষ্ঠীকে যৌন নির্যাতনকারীদের একটি তরুণ সংস্করণ হিসেবে দেখা হতে পারে এবং তাদের একই গ্রুপের অংশ হিসেবে মূল্যায়ন করা হতে পারে, যদিও তারা একটি উল্লেখযোগ্য অসমসত্ব গোষ্ঠী। উদাহরণস্বরূপ, এই শিশুদের কাজের পেছনে প্রাপ্তবয়স্ক যৌন অপরাধীদের তুলনায় ভিন্ন ভিন্ন অনুপ্রেরণা থাকে এবং তারা সাধারণত চিকিৎসার ক্ষেত্রে আরও ইতিবাচক সাড়া দেয়।

 আরও দেখুন 

 তথ্যসূত্র 

বিষয়শ্রেণী:শিশু যৌন নির্যাতন
বিষয়শ্রেণী:যৌন অপরাধ